《水竹清深为吕德机》
明代·董纪

舍北舍南皆活水，万竿修竹四围栽。青天送月饶先得，苍雪沾泥扫不开。

鱼戏早凉随影逝，鹤鸣何处应声来。小窗风定茶烟歇，可着纤尘滓绿苔。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》